Smailapilvis grambuoliukas
Smailapilvis grambuoliukas (Valgus hemipterus) – auksavabalių (Cetoniidae) šeimos vabalas. Kūnas 6 - 10 mm. Paplokščias, apaugęs balsvais ir juodais žvyneliais. Priešnugarėlėje yra dvi pailgos briaunelės, viduryje ir šonuose didoki, gana gilūs įdubimai. Antsparniai ovalūs, trumpi ir plokšti, su pastebimomis vagutėmis. Patelės užpakalinė dalis ištįsusi į ilgą, dantytą kiaušdėtę. Aptinkama ant įvairių augalų žiedų. Lervos vystosi senų trūnijančių lapuočių medžių medienoje. Lietuvoje reta rūšis.